หุ้นเช้าผันผวนปิดแดนลบลดลง 3.23  จุด
หุ้นเช้าผันผวนปิดแดนลบลดลง 3.23&nbsp; จุด มูลค่าการซื้อขาย 16,997 ล้านบาท
7 ต.ค. 2553

หุ้นเช้าผันผวนปิดแดนลบลดลง 3.23  จุด มูลค่าการซื้อขาย 16,997 ล้านบาท
ดัชนีภาคเช้าเคลื่อนไหวผันผวนและสุดท้ายก็ปิดในแดนลบที่ 975.77 จุด ลดลง 3.23 จุด หรือ 0.33 % ดัชนีแตะสูงสุดที่ 983.37 จุด และต่ำสุดที่ 972.75 จุด มูลค่าการซื้อขายเล็กน้อยเพียง 16,997 ล้านบาท
การเคลื่อนไหวดัชนีภาคเช้าอยู่ทั้งแดนลบสลับกับแดนบวก โดยยังไม่สามารถผ่านแนวต้านสำคัญที่ 980 จุดได้ มีแต่โอกาสไปขึ้นแตะที่จุดสูงสุดมในช่วงเช้าที่ 983.37 จุด เพราะมีแรงขายทำกำไรออกมาจากความกังวลเรื่องว่าจะมีมาตรการมาสกัดเงินบาทที่แข็งค่า
นักวิเคราะห์ กล่าววว่า ช่วงบ่ายดัชนียังคงแกว่งผันผวน แต่ยังมีแรงหนุนจากเม็ดเงินต่างชาติที่ไหลเข้ามาต่อเนื่อง  โดยระยะสั้นนักลงทุนยังมีความกังวลต่อบาทที่แข็งค่าต่อเนื่อง  โดยเฉพาะหลังจากที่ รมว.คลัง ระบุว่าจะมีการหารือกับผู้ว่าการ ธนาคารแห่งประเทศไทย(ธปท. )ในระหว่างการประชุมเวิลด์แบงก์ที่สหรัฐสัปดาห์นี้ จึงทำให้นักลงทุนเกิดความกังวล และต้องการรอดูทางการว่าจะมีมาตรการออกมาดูแลค่าเงินบาทหรือไม่ รวมถึงจับตาสถานการณ์การเมืองในช่วงเดือน ต.ค.ที่อาจมีหลายกลุ่มออกมาเคลื่อนไหว
อย่างไรก็ตาม เหตุที่ดัชนีลดลงไม่แรงมาก เพราะได้รับแรงซื้อเก็งกำไรเข้ามาในหุ้นขนาดเล็ก และหุ้นบางตัวที่ได้รับประโยชน์จากราคาน้ำมันดิบในตลาดโลกที่ปรับเพิ่มขึ้น ส่วนปัจจัยต่างประเทศตอนนี้ไม่มีอะไรใหม่ และบ้างเรื่องก็รับรู้ไปแล้ว
สำหรับแนวโน้มการลงทุนในช่วงบ่ายนี้ ยังไม่แนะนำลงทุน เพราะเชื่อจะคงเห็นแรงขายทำกำไร พร้อมให้แนวรับ 970-950 จุดและแนวต้านที่ 986 จุด
หลักทรัพย์ที่มีมูลค่าการซื้อขายสูงสุด 5 อันดับคือ
PTT          มูลค่าการซื้อขาย 2,796 ล้านบาท ปิดที่ 302.00 บาท ราคาไม่เปลี่ยนแปลง 0.00 0.00 
PTTEP      มูลค่าการซื้อขาย 1,683 ล้านบาท ปิดที่ 166.50 บาท ลดลง 3.50 บาท (-2.06%) 
BANPU    มูลค่าการซื้อขาย 868 ล้านบาท ปิดที่736.00 บาท ลดลง 6.00 บาท (0.81%)  
TMB         มูลค่าการซื้อขาย 631 ล้านบาท ปิดที่ 2.30 บาท ราคาไม่เปลียนแปลง 
PTTAR     มูลค่าการซื้อขาย 579 ล้านบาท ปิดที่ 28.00 บาท ราคาไม่เปลียนแปลง